CELEX: 32006R1678
Language: bg
Date: 2006-11-14 00:00:00
Title: Регламент (ЕО) № 1678/2006 на Комисията от 14 ноември 2006 година за изменение на Регламент (ЕО) № 92/2005 по отношение на алтернативни начини за унищожаване и за употреба на страничните животински продуктиТекст от значение за ЕИП.

Важна правна забележка

|

32006R1678

Официален вестник n° L 314 , 15/11/2006 стр. 0004 - 0006 Официален вестник n° L 314 , 01/12/2007 стр. 0346 - 0348

		Регламент (ЕО) № 1678/2006 на Комисиятаот 14 ноември 2006 годиназа изменение на Регламент (ЕО) № 92/2005 по отношение на алтернативни начини за унищожаване и за употреба на страничните животински продукти(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) № 1774/2002 на Европейския парламент и на Съвета от 3 октомври 2002 г. за установяване на здравни правила за странични животински продукти, непредназначени за консумация от човека [1], и по-специално член 5, параграф 2, буква ж) и член 6, параграф 2, буква и) от него,като има предвид, че:(1) Регламент (ЕО) № 1774/2002 определя правила относно начините за унищожаване и за употреба на страничните животински продукти. Той също предвижда възможността от допълнителни начини за унищожаване и употреба на странични животински продукти, които да се одобрят след консултация с подходящ научен комитет.(2) На основание становищата на Управителния научен комитет и на Европейския орган по безопасност на храните (ЕОБХ) досега са одобрени 6 процедури като алтернативни начини за унищожаване и употреба на странични животински продукти съгласно Регламент (ЕО) № 92/2005 на Комисията от 19 януари 2005 г. за прилагане на Регламент (ЕИО) № 1774/2002 на Европейския парламент и на Съвета по отношение на начините на унищожаване или на употреба на страничните животински продукти и за изменение на приложение VI към него по отношение на преработката с отделяне на биогаз и преработката на топени мазнини [2].(3) На основание по-нататъшно прилагане на 13 юли 2006 г. ЕОБХ издаде становище относно безопасността на термомеханичните процеси за производство на биогориво. Условията, при които този процес беше преценен като безопасен начин на унищожаване на органичните торове и съдържанието на храносмилателната система и материали от категория 3, следователно следва да се вземат предвид чрез изменение на Регламент (ЕО) № 92/2005.(4) При преразглеждане на рисковете за общественото здраве и здравето на животните материали от категория 2, получени в резултат на одобрения процес за производство на биодизел, следва да бъдат разрешени за някои технически употреби или за трансформиране в биогаз.(5) Регламент (ЕО) № 92/2005 следва съответно да се измени.(6) Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩИЯ РЕГЛАМЕНТ:Член 1Регламент (ЕО) № 92/2005 се изменя, както следва:1. Член 2 се заменя със следното:"Член 2Одобрение, третиране и употреба или унищожаване на материал от категория 2 или 31. Следните процеси се одобряват и може да бъдат разрешени от компетентните органи за третиране и употреба или унищожаване на материали от категория 2 или 3:а) процес на алкална хидролиза, определен в приложение I;б) процес на високотемпературна хидролиза при високо налагане, определен в приложение II;в) хидролиза на биогаз под високо налягане, определен в приложение III;г) процес на производство на биодизел, определен в приложение IV;д) процес на газификация, определен в приложение V; ие) процес на горене на животинска мазнина в термичен бойлер, определен в приложение VI.Термомеханичният процес на производство на биогориво, определен в приложение VII, е одобрен и може да бъде разрешен от компетентните органи за третиране и унищожаване на органични торове и съдържание на храносмилателната система и материали от категория 3.2. Компетентните органи може да разрешат употребата при други параметри на преработка, при условие че параметрите представляват равностойно намаляване на рискове за общественото здраве и за здравето на животните за етапите на:а) процеса на производство на биодизел, определен в приложение IV, точка 1, буква б), i); иб) процеса на изгаряне на животинска мазнина в термален бойлер, определен в приложение VI, точка 1, буква в), i)."2. В заглавието и първото изречение от член 3 "приложения I—VI" се заменят с "приложенията".3. Член 4 се изменя, както следва:а) в параграф 2 се добавя следната алинея:"Материалът, получен в резултат от производствения процес на биодизел, определен в приложение IV, се изгаря";б) в параграф 3 се добавя следната буква г):"г) при материал, получен в резултат от производствен процес на биодизел, определен в приложение IV, използван за производство на технически продукти";в) параграф 5 се заличава;4. Приложенията се изменят в съответствие с приложението към настоящия регламент.Член 2Настоящият регламент влиза в сила на третия ден след публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Брюксел на 14 ноември 2006 година.За КомисиятаMarkos KyprianouЧлен на Комисията[1] ОВ L 273, 10.12.2002 г., стр. 1. Регламент, последно изменен с Регламент (ЕО) № 208/2006 на Комисията (ОВ L 273, 10.12.2002 г., стр. 1).[2] ОВ L 19, 21.1.2005 г., стр. 27. Регламент, последно изменен с Регламент (ЕО) № 2067/2005 (ОВ L 331, 17.12.2005 г., стр. 12).--------------------------------------------------ПРИЛОЖЕНИЕПриложенията към Регламент (ЕО) № 92/2005 се изменят, както следва:1. в приложение IV точка 3 се заличава;2. добавя се следното приложение VII:""ПРИЛОЖЕНИЕ VIIТЕРМОМЕХАНИЧЕН ПРОИЗВОДСТВЕН ПРОЦЕС НА БИОГОРИВОТермомеханично производство на биогориво означава третиране на странични животински продукти при следните условия:1. Страничните животински продукти се поставят в конвертор и впоследствие 8 часа се третират при температура 80 °С. През този период материалът постепенно намалява размера си, като се използва подходящо оборудване за механична обработка.2. Материалът впоследствие се третира поне 2 часа при температура 100 °С.3. Размерът на частиците, останали след третиране на материала, не трябва да е по-голям от 20 милиметра.4. Страничните животински продукти се третират по такъв начин, че да се постигнат по едно и също време изискванията за време и температура съгласно параграф 1 и 2.5. По време на термичната обработка на материала изпаряващата се вода непрекъснато се екстрахира от въздуха над биогоривото и се прокарва през кондензатор от неръждаема стомана. Кондензираната вода се поддържа при температура от поне 70 °С за около един час, преди да бъде изхвърлена като отпадна вода.6. След термичната обработка на материала полученото биогориво от конвертора се изпуска и автоматично се прокарва през изцяло покрит и свързан конвейер за изгаряне на същия обект.7. Поддържа се система за анализ на опасностите и критичните контролни точки, което позволява контрол на изискванията, определени в точки 1—6.8. Процесът се извършва чрез производство на партиди.""--------------------------------------------------